CELEX: 32018R1243
Language: el
Date: 2018-09-13 00:00:00
Title: Eκτελεστικός κανονισμός (ΕΕ) 2018/1243 της Επιτροπής, της 13ης Σεπτεμβρίου 2018, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

17.9.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 232/1
               
            
         EΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1243 ΤΗΣ ΕΠΙΤΡΟΠΉΣ
         της 13ης Σεπτεμβρίου 2018
         σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Σεπτεμβρίου 2018.
            
               
                  Για την Επιτροπή,
               
               
                  εξ ονόματος του Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Σκούρο καστανό υδατικό εκχύλισμα, με την ακόλουθη σύνθεση (% κατά βάρος):
                     
                     
                        2309 90 96 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 2309 , 2309 90  και 2309 90 96 .
                        Το προϊόν δεν είναι δυνατό να καταταγεί στην κλάση 1703  ως μελάσα, διότι δεν περιέχει σημαντική ποσότητα σακχάρων [βλέπε επίσης τις επεξηγηματικές σημειώσεις του εναρμονισμένου συστήματος (ΕΣΕΣ)] για την κλάση 1703 , πρώτο εδάφιο, προτελευταία περίοδος).
                        Το προϊόν δεν είναι δυνατό να καταταγεί στην κλάση 2303  ως άλλο απόρριμμα ζαχαροποιίας, λόγω της εκ προθέσεως παραγωγής του από μελάσα σε συνδυασμό με τη σκοπούμενη χρήση του ως πρόμειγμα ζωοτροφής [βλέπε επίσης τις ΕΣΕΣ για την κλάση 2303 , γράμμα (Δ)].
                        Τα προμείγματα ζωοτροφής που βελτιώνουν την πέψη στα ζώα αποτελούν παρασκευάσματα των τύπων που χρησιμοποιούνται για τη διατροφή των ζώων της κλάσης 2309  [βλέπε επίσης τις ΕΣΕΣ για την κλάση 2309 , μέρος (II), γράμμα (Γ), σημείο (1)].
                        Ως εκ τούτου, το προϊόν πρέπει να καταταγεί στον κωδικό ΣΟ 2309 90 96  ως παρασκεύασμα των τύπων που χρησιμοποιούνται για τη διατροφή των ζώων.
                     
                  
                        βεταΐνη
                     
                     
                        40,
                     
                  
                        νερό
                     
                     
                        40,
                     
                  
                        σακχαρόζη
                     
                     
                        2,2,
                     
                  
                        τέφρα
                     
                     
                        3,
                     
                  
                        άλλες οργανικές ουσίες (όπως αμινοξέα και οργανικά οξέα).
                        Το προϊόν παράγεται από μελάσα ζαχαροτεύτλων με διήθηση, χρωματογραφικό καθαρισμό και, στη συνέχεια, συμπύκνωση της βεταΐνης. Ως εκ τούτου, η περιεκτικότητα σε σάκχαρα μειώνεται, από περίπου 60 % σε 2 %, και η περιεκτικότητα σε βεταΐνη αυξάνεται, από 5 % σε 40 %.
                        Το προϊόν χρησιμοποιείται αποκλειστικά ως πρόμειγμα ζωοτροφής για τη διευκόλυνση της πέψης και τη διατήρηση της εντερικής σταθερότητας.
                        Το προϊόν συσκευάζεται σε περιέκτες των 1 000  kg ή εισάγεται χύμα.